Μαρμελάδα σύκο με αστεροειδή γλυκάνισο και μαύρο πιπέρι
Συνδυάζουμε τα αγαπημένα μας σύκα με αστεροειδή γλυκάνισο και μαύρο πιπέρι και ετοιμάζουμε μια ιδιαίτερη μαρμελάδα για απολαυστικά πρωϊνά όλον τον χρόνο.
1 κιλό φρέσκα σύκα καθαρισμένα, κατά προτίμηση βασιλικά, κομμένα το καθένα στα τέσσερα   , 400 γρ. ζάχαρη καστανή, 40 ml ούζο, 2 τμχ. αστεροειδής γλυκάνισος  + 1 κουτ. γλυκού κόκκοι μαύρο πιπέρι (δεμένα σε ένα τουλουπάνι)
Για να ετοιμάσουμε τη μαρμελάδα σύκο με αστεροειδή γλυκάνισο  και μαύρο πιπέρι, πρώτα  ανακατεύουμε όλα τα υλικά σε ένα μπολ, καλύπτουμε με μεμβράνη και αφήνουμε στο ψυγείο για 24 ώρες, να μαριναριστούν.Αδειάζουμε όλα τα υλικά σε μια φαρδιά κατσαρόλα και βράζουμε σε χαμηλή φωτιά για περίπου 15-20 λεπτά, ανακατεύοντας πότε πότε, μέχρι να δέσει* η μαρμελάδα. Την αφήνουμε για λίγο να κρυώσει. Αφαιρούμε το τουλουπάνι. Διατηρούμε τη μαρμελάδα σε αποστειρωμένο** βάζο.
Σύκο,Φρούτα,Vegan,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη